**E L Ő T E R J E S Z T É S**

Kardoskút Község Önkormányzat Képviselő-testülete

2024. július 24. napi soron kívüli ülésére

**Száma:** 1. sz. napirendi pont

**Tárgy:** Őzse Zoltán önkormányzati képviselő eskütétele

**Előadó:** dr. Lipták Péter jegyző

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 28. § (2)-(3) bekezdései alapján az alakuló ülésen, illetve megüresedett mandátum esetén a soron következő rendes ülésen, a hivatkozott törvény 1. melléklet szerinti szöveggel esküt tesz.

Az eskü letételéről esküokmányt kell aláírni, a képviselő számára megbízólevelet a Helyi Választási Bizottság elnöke adja át, miután a Helyi Választási Bizottság ülésén határozattal megállapította a helyi önkormányzati képviselő választáson jelöltként induló és a választási eredmények alapján a soron következő – és a tisztséget elvállaló- személyét.

Az eskü letételére taxatív szabályok nincsenek. Történhet az eskütétel előmondás után vagy felolvasással. Az esküvevő lehet a polgármester, lehet a Helyi Választási Bizottság elnöke vagy más személy.

**Előzmények:** Kocsis Péter képviselő a 2024. július 3. napi munkaterv szerinti képviselő-testületi ülésen bejelentette lemondását.

A Helyi Választási Bizottság ülését 2024. július 16-án tartotta, amelyről készült jegyzőkönyvet jelen előterjesztés mellékleteként csatolunk.

A Képviselői eskü szövege "Én, ……………………………. becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselői tisztségemből eredő feladataimat Kardoskút község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom. (Az eskütevő meggyőződése szerint) Isten engem úgy segéljen!

Kardoskút, 2024. 07. 22.

Tisztelettel:

Varga Pál s.k.

polgármester